L 100/26 Euroopa Liidu Teataja 20.4.2005 KOMISJONI OTSUS, 22. september 2004, riigiabi kohta, mida Prantsusmaa andis Compagnie Marseille Reparation'le (CMR) (Riigiabi C 34/2003 (ex N 728/2002)) (teatavaks tehtud numbri K(2004) 3350 all) (Ainult prantsuskeelne tekst on autentne) (EMPs kohaldatav tekst) (2005/314/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eriti selle artikli 88 lõike 2 esimest lõiku, võttes arvesse Euroopa Majanduspiirkonna lepingut, eriti selle artikli 62 lõike 1 punkti a, olles vastavalt nimetatud artiklitele (*) kutsunud huvitatud isikuid üles märkusi esitama, ning arvestades järgmist: I. MENETLUS Prantsusmaa teatas 18. novembri 2002. aasta kuupäeva kandva ja samal päeval registreeritud kirjaga (edaspidi “teade”) komisjonile oma kavatsusest aidata rahaliselt laevaremonditehast Compagnie Marseille Reparation (CMR). Toimik registreeriti numbri N 728/02 all. 13. detsembri 2002. aasta kirjaga taotles komisjon Prantsusmaalt lisateavet. See vastas talle 6. märtsi 2003. aasta kirjaga, registreeritud 7. märtsil 2003. 13. mai 2003. aasta kirjaga teatas komisjon Prantsusmaale oma otsusest algatada teatatud meetmete osas asutamislepingu artikli 88 lõikes 2 sätestatud menetlus. Toimik registreeriti numbri K 34/03 all. Komisjoni otsus menetluse algatamise kohta avaldati Euroopa Liidu Teatajas. ?) Komisjon kutsus huvitatud isikuid üles esitama märkusi kõnealuse meetme suhtes. Prantsusmaa edastas märkused 31. juuli 2003. aasta kirjaga, registreeritud 4. augustil 2003. aastal. Ükski kolmas huvitatud isik ei andnud endast märku. Prantsusmaa andis lisateavet 2. oktoobri 2003. aasta kirjaga, registreeritud 3. oktoobril 2003. aastal ja 10. oktoobri 2003. aasta kirjaga, registreeritud samal päeval. Komisjon saatis Prantsusmaale veel täiendavaid küsimusi 21. novembri 2003. aasta kirjaga, millele Prantsusmaa vastas 29. detsembri 2003. aasta kirjaga, registreeritud 8. jaanuaril 2004. aastal ja 29. jaanuaril 2004. aasta kirjaga, registreeritud samal päeval. Komisjon esitas veel küsimusi 10. mai 2004. aasta kirjaga, millele Prant- susmaa vastas 29. juuni 2004. aasta kirjaga, registreeritud samal päeval. (1) ELT C 188, 8.8.2003, lk 2. (2) Vt märkust lehekülje nr 1 all.